Aleksei Navalnîi, în comă după ce ar fi fost otrăvit. Ultimele fotografii postate înainte de a urca în avion.
Aleksei Navalnîi se află în comă într-un spital din Siberia, după ce a băut o ceaşcă de ceai în avion. Purtătoarea lui de cuvânt spune că a fost otrăvit. Navalnîi e cunoscut ca fiind cel mai mare opozant al lui Vladimir Putin.
Au apărut imagini cu Aleksei Navalnîi în avionul care trebuia să îl ducă la Moscova și în care i s-a făcut rău. Aeronava n-a mai ajuns la destinație, iar disidentul a fost transportat de urgență la un spital din Siberia. El este internat la terapie intensivă și este conectat la un aparat de ventilație artificială.Purtătoarea lui de cuvânt spune că a fost otrăvit și acuză că oamenii lui Putin i-au pus ceva în ceai: "În timpul zborului, s-a simțit rău. Avionul a făcut o aterizare de urgență în Omsk. Alexei a fost otrăvit."În acest moment, pe holurile spitalului sunt mai mulți polițiști decât medici. Navalnîi e cunoscut ca fiind cel mai mare opozant al lui Vladimir Putin. A vrut să candideze împotriva lui la prezidențialele din 2018, însă a fost arestat. În plus, a mai acuzat că a fost otrăvit și în vara anului trecut, când a făcut o alergie bizară.Sursa foto: Profimedia.